Êrîşa terorîstî ya Hemasê li dijî Îsraêlê 2023

Êrîşa terorîstî ya Hemasê li dijî Îsraêlê di 7ê cotmeha 2023an de bi pêşengiya Hemasê, rêxistina terorîst a radîkal-îslamîst a filistînî, pêk hat, ku ji Şerîda Xezeyê li dijî Îsraêlê hat kirin. Hemas bi xwe êrîşê wek Operasyona Tofana Eleqsa bi nav dike. Di qada navneteweyî de ev bûyer bi navê 7ê Cotmehê (7ê Çiriya Pêşîn) jî tên binavkirin.

Piştî avêtina rokêtan li ser armancên sivîl Îsraêlê, terorîstên Hemas û milîsên filistînî yên hevalbendê wê sînorên navbera Xeze û Îsraêlê derbas kirin û ber bi axa Îsraêlê ve pêş ketin. Wan gelek nuqteyên leşkerî yên li nêzî sînor bi ser xistin û komkujiyên hovane li dijî sivîlan li 21 kîbbutzên li başûrê Îsraêlê pêk anîn, di nav wan de Be'eri, Kfar Aza û Nir Oz. Her wiha li dijî jinan gelek tundiya zayendî jî hatin kirin.

 Bûyer 
Êrîşan di sibeha 7ê cotmehê 2023an de bi bombebaraneke qasî 4.300 roketan li dijî herêmên îsraêlî dest pê kir. Di heman demê de bi sedan terorîstên çekdar bi wesayît û paraşutan sînorê derbas kirin. Çekdarên Hemasê bi şikandina sînorê Xeze û Îsraêlê şikandin, êrîşî baregehên leşkerî kirin û komkujî li 21 sivîlan kirin, wekî ku li Be'erî, Kfar Aza, Nir Oz, Netiv Haasara û Alumim pêk hatin. Li gorî raporeke IDFê, hejmara êrîşkaran 6000 bû, yên ku li 119 cihan sînor şikandin û derbasî Îsraêlê bûn, di nav wan de 3.800 ji "hêzên elît yê Nuxbayê" û 2.200 sivîl û çekdarên din. Wekî din, raporta IDF texmîn dike ku 1000 xezeyî roket ji Şirîta Xezeyê avêtine, bi vê yekê hejmara beşdarên li aliyê Hemasê gihîştiye 7.000 kesan. Dîsa li gorî raporta IDFê qasî 1000 roket ji Şirîta Xezeyê hatin avêtin.

Bi giştî, 1.139 kes hatin kuştin: 695 sîvîlên îsraêlî (nîştecihên ereb û 38 zarok di nav de), 71 welatiyên biyanî, û 373 endamên hêzên ewlekariyê. 364 sivîl hatin kuştin û gelekên din jî birîndar bûn, dema ku beşdarî festîvala muzîka Nova bûbûn. Herî kêm 14 sîvîlên îsraêlî ji ber bikaranîna Rêvebirîya Hannibal ji alîyê IDFê ve hatin kuştin. Nêzîkî 250 sîvîl û leşkerên îsraêlî, bi saxî yan mirî, û 30 jê zarok wek rehîn birin Şerîda Xezeyê, bi armanca ku Îsraêlê neçar bike ku wan bi filistîniyên girtî, di nav de jin û zarok, biguherîne. Bi dehan bûyerên destavêtin û destdirêjiya seksî hatine ragihandin, lê berpirsên Hamasê tevlîbûna şervanên wan red dikin.

Hikûmetên 44 welatan ev êrîş şermezar kir û ew wek terorîzmê bi nav kir, lê hin welatên ereb û misilman dagirkeriya Îsraîlê ya li ser erdên Filistînê wekî sedema bingehîn a êrîşê tawanbar kirin. Hamas got ku êrîşa wê bersivek bû ji bo berdewamiya îşxala Îsraîlê ya li ser axa Filistînê, dorpêçkirina Şerîda Gazayê, berfirehkirina wargehên neqanûnî yên îsraelî, zêdebûna tundûtûjiya nişteciyên îşxalker, û hin sedemên din. Ev roj wek roja herî bi xwîn a dîroka Îsraêlê hat binavkirin. Bûyer ji hêla gelek kesayet û medyayên rojavayî ve bi tundî hat şermezarkirin. Serokê DYAyê Joe Biden anî ziman ku ev roj 'ji Holokostê û vir ve bûyera herî kujêr ji bo cihûyan' e. Hinekan ev êrîş weke komkujiyeke qirkirinê ya li dijî gelên Îsraêlê bi nav dikin.

Ev bûyer bû sedema şerê li Îsraêl û Xezeyê ji sala 2023an vir ve.

 Çavkanî 

Kategorî:Filistîn
Kategorî:Îsraêl

Kategorî:Siyonîzm
Kategorî:Şerên Îsraêlê